ΑΘΗΝΑ 20/4/2017

ΑΡ. ΠΡΩΤ.: 2998

**ΕΚΑΒ: ΏΡΑ ΜΗΔΕΝ**

**Το Ασθενοφόρο που έπαθε μηχανική βλάβη**

**επιτηρούσε την εθνική οδό στις εορτές του Πάσχα**

Άλλο ένα περιστατικό που συνέβει το Μ.Σάββατο στο χωριό Αερινό Μαγνησίας, αναδεικνύει την διαχειριστική ανεπάρκεια του ΕΚΑΒ λόγω του γερασμένου στόλου Ασθενοφόρων και της τραγικής έλλειψης Διασωστών.

45χρονη αντιμετώπισε καρδιολογικό πρόβλημα στο χωριό Αερινό Μαγνησίας το Μ. Σάββατο.

**Το Κέντρο Υγείας Βελεστίνου που απείχε 6 χιλιόμετρα (5 λεπτά) από το σπίτι της δεν διέθετε Ασθενοφόρο στη βάρδια, λόγω έλλειψης Διασωστών.** Στο Κέντρο Υγείας υπηρετούν 2 Διασώστες και διαθέτουν Ασθενοφόρο δέκα ημέρες τον μήνα. **Εάν διέθετε στην εν λόγω βάρδια Ασθενοφόρο μπορεί να σωζόταν η γυναίκα.**

Κλήθηκε Ασθενοφόρο του ΕΚΑΒ. Έφτασε στο σπίτι της γυναίκας σε 20 – 25 λεπτά. **Το εν λόγω Ασθενοφόρο είχε την ευθύνη κάλυψης της εθνικής οδού λόγω των εορτών του Πάσχα. Το Ασθενοφόρο που καλύπτει την εθνική οδό, έπαθε μηχανική βλάβη (έσπασε το κολάρο) έξω από το σπίτι της γυναίκας.** Ποιο; Το Ασθενοφόρο που είχε την ευθύνη κάλυψης της εθνικής οδού στις εορτές του Πάσχα.

**Εάν συνέβαινε ένα τροχαίο ατύχημα και εκείνη την ώρα διεκόμιζε σοβαρά τραυματίες σε Νοσοκομείο, τι θα γινόταν;**

**Το Κέντρο Υγείας Αλμυρού ήταν 25 χιλιόμετρα μακριά από το περιστατικό. Διαθέτει Ασθενοφόρο δέκα ημέρες το μήνα. Το Μ.Σάββατο διέθετε. Αλλά όταν κλήθηκε ήταν ήδη αργά.**

**Η κυβέρνηση ωραιοποιεί την κατάσταση**. Εγκαινιάζει Σταθμούς ΕΚΑΒ χωρίς Ασθενοφόρα, ανακοινώνει προσλήψεις διασωστών που ποτέ δεν γίνονται. **Εάν δεν ήταν η ΠΟΕΔΗΝ και οι δημοσιογράφοι να αναδεικνύουν την τραγική κατάσταση που περιήλθε το ΕΚΑΒ,** **δεν θα αποφάσιζε σήμερα το Ίδρυμα Νιάρχου να δωρίσει 113 Ασθενοφόρα οχήματα και άλλα 30 ασθενοφόρο μικρού όγκου.**

**Μόνο που όμως για να τεθούν στη κίνηση χρειάζονται διασώστες.**

**Σας κοινοποιούμε φωτογραφία του σαράβαλου ασυντήρητου Ασθενοφόρου που έπαθε μηχανική βλάβη Μ.Σάββατο, έξω από το σπίτι της γυναίκας στο Αερινό Μαγνησίας. Και όμως!!! Αυτό το Ασθενοφόρο κρίθηκε κατάλληλο από τη Διοίκηση του ΕΚΑΒ να επιτηρεί την εθνική οδό και να μεταφέρει τραυματίες σε Νοσοκομεία σε περίπτωση τροχαίων ατυχημάτων.**

**Θεός φυλάξοι!!!**

**ΠΑΝΕΛΛΑΔΙΚΗ ΣΥΓΚΕΝΤΡΩΣΗ ΣΤΑ ΙΩΑΝΝΙΝΑ**

**26 ΑΠΡΙΛΙΟΥ 2017**

**ΤΟ ΚΑΡΑΒΑΝΙ ΤΗΣ ΥΓΕΙΑΣ**

**ΣΥΝΕΧΙΖΕΙ**

**ΤΟ ΔΡΟΜΟ ΤΟΥ**

Θα **εκκινήσει στις 10πμ από το ΓΙΑΝΝΙΩΤΙΚΟ ΣΑΛΟΝΙ. Με ΠΟΡΕΙΑ θα διέλθει από το κέντρο της πόλης, θα φτάσει στη λίμνη, θα επιβιβασθεί σε καραβάκια και θα καταλήξει στο νησάκι Ιωαννίνων στο οποίο θα πραγματοποιηθούν εκδηλώσεις.**

**Δεν θα επιτρέψουμε να βουλιάξουν**

**Το ΕΣΥ – το ΕΚΑΒ – την ΠΡΟΝΟΙΑ**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ